Logosas

Logosas ( – žodis, kalba, mintis, sąvoka, protas) – filosofinė sąvoka, kuri reiškia visuotinę pasaulio tvarką, dėsnį, beasmenį kosminį protą.http://www.britannica.com/EBchecked/topic/346460/logos

Pirmasis terminą „logosas“ filosofiniame kontekste pavartojo Heraklitas Efesietis.Cambridge Dictionary of Philosophy (2nd ed): Heraclitus, 1999. Šiuo terminu jis žymėjo visuotinai kintančių pasaulio daiktų ryšių ir santykių pastovumą, būtinumą, visuotinį dėsningumą.http://www.egs.edu/library/heraclitus-of-ephesus/biography/ 

Stoikai laikė logosą materialia kosmoso siela, universaliu tikslingumu, substancija, iš inertiškos materijos formuojančia daiktus.Tripolitis, A., Religions of the Hellenistic-Roman Age, pages 37–38. Wm. B. Eerdmans Publishing.W. K. C. Guthrie, The Greek Philosophers: From Thales to Aristotle, Methuen, 1967, p. 45.

Filonas Aleksandrietis, gnostikai graikų logoso sampratą sujungė su biblinio Dievo vaizdiniu. Jiems logosas – dieviškasis protas, mintis ir žodis, sukūrę ir sujungę pasaulį. Anot Filono Aleksandriečio, pasaulis (kosmosas) – tesąs logoso atvaizdavimas.Cambridge Dictionary of Philosophy (2nd ed): Philo Judaeus, 1999.

Krikščionybėje (Evangelija pagal Joną, Bažnyčios Tėvų doktrinos) logosas – Dievo žodis, virtęs kūnu, Jėzus Kristus, antrasis trejybės asmuo.May, Herbert G. and Bruce M. Metzger. The New Oxford Annotated Bible with the Apocrypha. 1977. Grigalius Nisietis, vienas iš Kapadokijos Tėvų, mokė, kad Kristuje logosas, vienas dieviškas asmuo, savyje sujungė dievišką ir žmogišką prigimtis.http://people.bu.edu/wwildman/bce/mwt_themes_210_gregorynyssa.htm

Logosui giminingos kinų dao ir budistų dharmos,Lietuviškoji tarybinė enciklopedija, VII t. MELI institutas, Vilnius. indų brahmano sąvokos.

 Šaltiniai 

Kategorija:Filosofiniai terminai